เทศกาล Pride Month พร้อมเป็นกระบอกเสียงให้กลุ่ม LGBTQ ได้รับความเท่าเทียม
นายชัชชาติ สิทธิพันธุ์ ผู้ว่าราชการกรุงเทพมหานคร เปิดเผยภายหลังเป็นประธานเปิดงาน Pride Month 2022 ที่หอศิลปวัฒนธรรม กรุงเทพมหานคร (Bacc) เขตปทุมวัน ว่า งานดังกล่าว จัดขึ้นระหว่างวันที่ 4 มิถุนายน - 3 กรกฎาคม2565 ถือเป็นการจัดนิทรรศกาลศิลปะเพื่อเฉลิมฉลอง Pride Month หรือเดือนแห่งความภาคภูมิใจในความหลากหลายทางเพศ ซึ่งจะบอกเล่าถึงที่มาที่ไปของต้นกำเนิด Pride Month และเพื่อระลึกถึงความหลากหลายทางเพศ เกิดจากเหตุการณ์จลาจลในนิวยอร์ค ปี 1969 ในบาร์ของผู้ที่มีความหลากหลายทางเพศ ถือเป็นจุดเริ่มต้นของการยอมรับความหลากหลายทางความคิดในเรื่องอื่นๆ ด้วยนายชัชชาติ กล่าวเพิ่มเติมว่า ทาง กทม. พร้อมจะเข้าใจและใส่ใจพลเมืองที่มีความหลากหลายทางเพศ นอกเหนือจากนี้ในแง่ของการให้บริการและการปฏิบัติ กทม. มีจุดยืนที่ชัดเจนว่าจะไม่เลือกปฏิบัติและจะดูแลทุกคนอย่างเท่าเทียมกัน รวมถึงจะดูแลพนักงานของเราอย่างเท่าเทียมอีกด้วยทั้งนี้ มีแผนที่จะขยายบริการทางสาธารณสุข จะมีการให้การปรึกษาทางจิตวิทยา หรือแม้กระทั่งการให้ฮอร์โมน รวมไปถึงความหลากหลายทางความคิด ทางการเมือง ความแตกต่างทางความเห็น ที่ต้องอยู่ร่วมกันได้ แตกต่างกันได้เป็นสิ่งที่สวยงาม แต่อย่าทะเลาะ อย่าเกลียดชังกัน เข้าใจซึ่งกันและกัน ร่วมมือกันสุดท้ายทุกคนจะเดินไปด้วยกันได้เพื่อเป็นสิ่งที่ทำให้เข้าใจและใส่ใจประชาชนที่มีความแตกต่างมากขึ้น